छोटे विवाद घर पर ही आपसी सुलह से खत्म करें: रचना माहोर
दतिया | घर में छोटे छोटे विवाद आए दिन सुनने को मिलते हैं और यही विवाद बड़े होकर गंभीर घटनाओं का कारण बनते हैं। हमें इन विवादों को बड़े बुजुर्गों के साथ सुलह करके निपटा लेने चाहिए। अगर घर पर सुलह नहीं हो रही है तो थाने पर आएं। थाने पर सुलह कराने का प्रयास किया जाएगा। यह बात मंगलवार को ग्राम घिसलनी में आयोजित जनसंवाद में उनाव थाना प्रभारी रचना माहोर ने कही। उन्होंने कहा कि अक्सर लोग एक दूसरे के खिलाफ झूठी शिकायत करते हैं। इससे व्यर्थ की रंजिश बढ़ती है। गांव में मिल जुलकर रहें, भाईचारे की तरह रहें। उन्होंने कहा कि मप्र शासन द्वारा जिले में नि:शुल्क डायल-100 और 108 का संचालन किया जा रहा है। यह दोनों ही सेवाएं लोगों की मदद के लिए हैं। कहीं भी झगड़ा फसाद, घटना दुर्घटना होती है तो सर्वप्रथम डायल-100 को सूचना दें।
hin_Deva hin_Deva